Lasiotrichius

Se systematisk inndeling

Lasiotrichius er en gruppe (slekt) av biller som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus, de voksne finnes ofte på blomster.

 Utseende 
Middelsstore, langbeinte, hårete gullbasser. Slekten ligner mye på slekten Trichius. Hodet er noe fremstrakt med tydelig "hals", "snuten" (clypeus) er fremstrakt, rundet, svakt innbuktet i midten. Hele kroppen er nokså tett kledt med lange, lyse hår. Pronotum er avrundet firkantet og mye smalere enn dekkvingene. Dekkvingene er gule med mørke tverrstriper, og dekker ikke det bakerste ryggleddet (pygidium).

 Levevis 
De voksne billene, som har en overflatisk likhet med humler, besøker gjerne blomster.
 Utbredelse 
Slekten er utbredt i Sørøst- og Øst-Asia (Kina, Taiwan, Øst-Sibir).

 Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien Trichiinae Fleming, 1821
 Stammen Trichiini Fleming, 1821
 Slekten Lasiotrichius Reitter, 1899 
 Lasiotrichius sichuanicus Krajcik, 2001
 Lasiotrichius succinctus (Pallas, 1781)

 Eksterne lenker 
 Atlas of the Beetles of Russia - Lasiotrichius succinctus
 Bilde av Lasiotrichius succinctus


Kategori:Gullbasser
Kategori:Biller formelt beskrevet i 1899
Kategori:Dyr formelt beskrevet av Edmund Reitter
Kategori:Sørøst-Asias fauna
Kategori:Øst-Asias fauna
Kategori:Kinas insekter
Kategori:Russlands insekter